Wikipedia Draft:Autonominė sensorinė meridionalinė reakcija (ASMR)

link=https://lt.wikipedia.org/wiki/Vaizdas:ASMR_Map.png|thumb|ASMR pojūčių zonos žemėlapis Autonominė sensorinė meridionalinė reakcija (angl. "autonomous sensory meridian response") (ASMR), tai reiškinys, kuris apibūdinamas kaip dilgčiojantis pojūtis, paprastai prasidedantis nuo skalpo ir besitęsiantis iki viršutinės kaklo dalies, viršutinės stuburo dalies, galūnių. Tai maloni parestezijos forma, kartais lyginama su sinestezija, lengvu šiurpuliu.

ASMR atskleidžia lengvos, subjektyvios euforijos formą, kuri apibūdinama kaip teigiamų jausmų ir specifinio odos dilgčiojimo kombinacija. Šis pojūtis dažniausia skatinamas skirtingais vizualiniais, garsiniais, retais atvejais - lytėjimo, dirgikliais.

2010 metais Youtube platformoje pradėjo plisti vaizdo įrašai, kurių paskirtis sukelti ir stimuliuoti ASMR. 2013 metais šie vaizdo įrašai ėmė sparčiai plisti ir ASMR tapo sparčiai augančia vaizdo įrašų kategorija, 2020 metais Youtube platformoje buvo skaičiuojama virš 13 milijonų ASMR vaizdo įrašų, tačiau Youtube, šiems vaizdo įrašams, atskiros kategorijos dar nepaskyrė.

Pavadinimas
Nors 2007 - 2010 metais šiam fenomenui siūlytų šnekamųjų ir formaliųjų terminų sąvokose buvo minimas orgazmas, tačiau internetinėse diskusijose, aktyviai buvo bandoma atsieti šį reiškinį nuo seksualumo ir aiškinti, kad šie reiškiniai nesusiję. Tačiau iki šių dienų, įsitikinimas, kad ASMR siejasi su seksualiniu pasitenkinimu yra išlikęs, todėl šalininkai sukūrė atskirą kategoriją "ASMR erotika" (angl. ASMRotica). Šie vaizdo įrašai tyčia kuriami sukelti seksualinį stimulą.

2010 metais Dženifer Alen (Jennifer Allen), aktyvi interneto forumų dalyvė, pateikė siūlymą šį reiškinį vadinti "autonomine sensorine meridionaline reakcija" (angl. "autonomous sensory meridian response"). Alen šiuos žodžius parinko manydama, jog jie atitinka šias reikšmes:


 * Autonominė (plg. autonomija) - spontaniška, savarankiška, kontroliuojama arba nekontroliuojama
 * Sensorinė (lot. sensorium - jutimo organas) - juntamoji
 * Meridianinė - pabrėžianti aukščiausią tašką, klimaksą
 * Reakcija (lot. actio - veiksmas) - atsakas į dirgiklius, pokyčius

2016 metais vykusiame interviu, Alen patvirtino, kad šiuos žodžius ji tikslingai parinko siekdama objektyvumo, patogumo ir klinikinių pojūčio apibūdinimo. Tame pačiame interviu, Alen aiškino, kad žodį meridionalinė (angl. meridian) ji pasirinko vietoje žodžio orgazmas. Šį žodį ji rado anglų kalbos žodyne, su paaiškinimu "aukščiausiojo išsivystymo, klestėjimo, palankiausių aplinkybių ar pnš. taškas".

Pojūčiai
ASMR fenomeno sukeliami pojūčiai, į jį linkusiųjų, apibūdinami kaip "panaši į švelnią elektros srovę, šampano burbuliukus...". Dilgčiojantis pojūtis, vadinamas parestezija, ASMR bendruomenės pramintas kaip "dilgčiukai" (angl. "tingles"), keliaujantys per skalpą, kaklą, nugarą ir galūnes. Šiai dienai, vis dar nėra išsamių mokslinių tyrimų paaiškinančių tikslius šio fenomeno veikimo principus, tačiau yra manoma, jog veikiant dirgikliams, aktyvuojamas endorfinų, dopamino ir kitų laimės hormonų išskyrimas.

Dirgikliai
link=https://lt.wikipedia.org/wiki/Vaizdas:Asmr.png|thumb ASMR dažniausia stimuliuojamas dirgiklių (angl. triggers). ASMR dirgikliai, kurie dažniausia būna garsiniai ir vizualiniai, sutinkami tarpasmeninių sąveikų kasdieniame gyvenime. ASMR taip pat dažnai sukeliamas veikiant specifiniams garsams ar vaizdams.

ASMR dirgikliai (stimulas), patiriančių šį fenomeną, apibūdinami, kaip:


 * Švelnus kalbėjimas ar šnabždėjimas
 * Tylūs, pasikartojantys, kasdieniai garsai (pvz. knygos puslapių vertimas, rašymas klaviatūra, plaukų šukavimas)
 * Garsus ar tylus kramtymas, traiškymas, siurbimas, valgymo ar gėrimo garsai
 * Asmeninis dėmesys
 * Stuksenimas, tapšnojimas, dažniausia nagais, į plastikinius, medinius, metalinius, stiklinius ir tt. objektus
 * Rankų judesiai
 * Tam tikra muzika
 * Kvėpavimas

2017 metų tyrimas, kuriame dalyvavo 130 žmonių parodė, kad žemo tono, sudėtingi garsai ir lėti, fokusuoti vaizdo įrašai yra ypač efektyvūs dirgikliai.

Šnabždėjimas
Psichologai Nikas Deivis (Nick Davis) ir Ema Barat (Emma Barratt) atlikdami ekspermentą su 475 dalyviais, išsiaiškino, kad šnabždėjimas 75% dalyvių buvo efektyvus ASMR dirgiklis. Tai atsispindi netyčinio ASMR vaizdo įrašų populiarume, kuriuose kažkas šnabžda arba tyliai šneka.

Vizualiniai dirgikliai
Tokie vizualiniai dirgikliai, kaip rankų judesiai, spalvų kaitos, koncentruotos šviesos šaltinio judinimas ir panašiai, taip pat veikia kaip ASMR dirgikliai. Kartais vizualiniai dirgikliai gali būti komponuojami kartu su garsiniais, taip siekiant sukelti didesnį stimulą.

Asmeninis dėmesys
Asmeninis dėmesys, veikdamas kaip garsinių ir vizualinių dirgiklių kombinacija, taip pat yra vienas iš ASMR stimulų. Vieni iš populiarių asmeninio dėmesio dirgiklių yra plaukų kirpimas, nagų lakavimas, manikiūro ar pedikiūro procedūros, pasilankymas pas daktarą, ausų valymas, nugaros masažas... Šių dirgiklių veikimo principas yra gan paprastas - kombinuojat fizinius prisilietimus ir ramų, malonų šnekėjimą, bei garsus, išvystomas ASMR stimulas.

Istorija
ASMR istorija apytiksliai prasidėjo 2007 metų spalio 19 dieną. Sveikatos diskusijų forume Steady Health 21-erių metų vartotojas pasivadinės slapyvardžiu "okaywhatever" paskelbė įrašą, apibūdinantį specifinius pojūčius, kuriuos jis jausdavo nuo vaikystės, lyginamus su pojūčiais, kuriuos stimuliuoja švelniai braukiami pirštai per savo odą, tačiau pasireiškiančius ir visiškai atsitiktinėse kasdieninėse aplinkybėse (pvz. žiūrint lėlių teatrą, klausantis pasakos prieš miegą). Šio vartotojo įrašas sulaukė nemažai dėmesio iš kitų vartotojų, kurie taip pat dalinosi vienodais ar panašiais potyriais. Tačiau visi įrašai liko paslėpti po slapyvardžiais, mokslininkai nepateikė jokių paaiškinimų ar duomenų, todėl ir šiai dienai tiksliai nėra žinoma kaip ir kodėl veikia šis reiškinys. 2010 metais Dženifer Alen (Jennifer Allen) sukūrusi pavadinimą "ASMR" ,iš esmės, paklojo kelią jo plitimui. Per mažiau nei 10 metų, vien Youtube platformoje atsirado apie 13 milijonų ASMR vaizdo įrašų, susikūrė daugybė ASMR forumų, pradėtos kurti ASMR skirtos mobiliosios aplikacijos

Vaizdo įrašai
Skelbiama, kad pats populiariausias ASMR stimuliavimo būdas yra vaizdo įrašai. Dažniausia ASMR stimuliuojantys vaizdo įrašai skirstomi į "tyčinius" (angl. intentional) ir "netyčinius" (angl. unintentional). "Tyčiniai" vaizdo įrašai kuriami ASMR menininkų (angl. ASMRtists), siekiant stimuliuoti ASMR jų žiūrovams ir klausytojams. "Netyčiniai" vaizdo įrašai yra kuriami nesiekiant stimuliuoti ASMR (pvz. žinių reportažas, maisto ruošimo šou...). Vienas iš žymiausių "netyčinių" ASMR vaizdo įrašų kūrėju yra patapęs tapytojas Bobas Rosas (Bob Ross), leisdamas savo televizijos šou "Tapymo džiaugsmas" (angl. "The Joy of Painting"). Jo švelnios kalbos manieros ir tapymo garsai puikiai atitiko ASMR dirgiklius.

Vienas iš populiariausių būdų dalintis ASMR potyriais ir jį stimuliuoti yra Youtube platforma. Nuo 2010 metų, į Youtube yra keliami ASMR stimuliuojantys vaizdo įrašai, kuriuose išbandomi įvairūs dirgikliai, kuriamas ASMR turinys. Per mažiau nei 10 metų Youtube buvo paviešinti apie 13 milijonų ASMR vaizdo įrašų, susikūrė daugybė naujų kanalų skirtų tyrinėti vien šį reiškinį. Kanalų kūrėjai pradėjo vadintis ASMR meninikais (angl. ASMRtists), o jų kanalus prenumeruoja, bei žiūri milijonai žmonių.

2018-2019 metais ASMR ėme plisti ir į kitas platformas, kaip pavyzdžiui - "Spotify", taip pat pradėtos kurti mobiliosios aplikacijos.

Binauraliniai įrašai
link=https://lt.wikipedia.org/wiki/Vaizdas:Binaural_robot_head2.png|thumb Kai kurie ASMR menininkai naudoja binauralinio garso įrašymo prietaisais ir technikas, kad galėtų simuliuoti tridimensinę aplinką tam, kad žiūrovai ar klausytojai galėtų lengviau pasijausti ęsantys tam tikroje aplinkoje ir būtų lengviau stimuliuoti ASMR. Binauraliniai įrašai yra sukurti specialiai klausytis per ausines ar ausinukus, o ne per garsiaklabius. Klausantis garso per garsiakalbius, sklindantį garsą registruoja tiek kairė tiek dešinė ausys, tačiau klausantis per ausines ar ausinukus, garsas sklindantis iš kairiosios ausinės girdimas tik kairiąjai ausiai, iš dešinės - dešiniąjai. Abiausio garso įrašymui naudojami 2 mikrofonai, kurie pastatomi atstumu, kuris atitinka atstumą tarp žmogaus ausų. Gautas garsas nemaišomas, o transliuojamas atskirai. Šis garso įrašymo būdas padeda sukurti erdvės efektą, įrašyti detalesnius ir labiau sutelktus garsus.

Sinestezija
Kadangi ASMR sukelia koncentruotą švelnų dilgčiojimą, kurį daugelis apibūdina kaip švelnaus lietimo jausmą, ASMR yra lyginamas su sinestezija - fiziologiniu reiškiniu, kai dirginant vieno iš pojūčių jutimo centrą, atsiranda du ar daugiau pojūčių.

Misofonija
Kai kurie žmonės ASMR sieja su misofonija, kuri sukelia nepkanečiamą neapykantą specifiniem garsam - atvirkščiai, nei ASMR. Pavyzdžiui, misofoniją turintys individai, teigia, kad specifiniai garsai, kaip kramtymas, čepsėjimas, tapšnojimas - sukelia pykčio ir pasišlykštėjimo jausmus.

Yra nemažai anekdotinių atvejų, kai žmogus patiria ASMR ir misofoniją vienu metu. Dažniausia ASMR sukelia vieni garsai, o misofoniją - kiti.

Erotika
Žmonės, kurie patiria ASMR jaučiasi atsipalaidavę ir mieguisti, patyrę ASMR stimuliaciją. Kai kurie žurnalistai ir komentatoriai laikė ir piešė ASMR kaip intymų reiškinį, tačiau neturėdami jokių mokslinių įrodymų ASMR ėmė laikyti kaip reiškinį, neturinti ryšių su seksualiniu pasitenkinimu.